บนศีรษะ ตรงโคนผม เกิดเป็นไตเนื้อแข็ง ขนาดประมาณ ช๊อคโคเล็ตm&m ผ่าซีก ไม่เจ็บ เพิ่งจะสังเกตุ เมื่อวาน เป็นอะไรได้บ้างและควรกังวลไหมคะ 
สวัสดีค่ะ ไตแข็งที่อยู่ที่ศีรษะ ตรงโคนผม อาจเป็น- แผลเป็นคีลอยด์ ซึ่งเกิดตามหลังการเกิดบาดแผล โดยอาจเป็นบาดแผลเล็กๆ ที่เกิดจากการเกาก็ได้ มักจะเห็นมีสีออกแดงอมม่วง- ก้อนซีสต์ใต้ผิวหนัง โดยจะคลำได้เป็นก้อนนุ่ม ไม่แข็ง ไม่เจ็บหรือปวด เช่น trichilemmal cyst, epidermal inclusion cyst เป็นต้น- ก้อนเนื้องอกของผิวหนังหรือเนื้อเยื่อใต้ผิวหนัง ซึ่งมีหลายชนิด ที่พบบ่อย คือก้อนไขมัน ซึ่งมักคลำได้ค่อนข้างนุ่ม นอกจากนี้ก้มีก้อนเนื้องอกหลอดเลือด (hemangioma), cylindroma, syringoma, pilomatricoma เป็นต้น- มีการอักเสบของเนื้อเยื่อใต้ผิวหนังที่ก่อตัวกลายเป็นก้อน เช่น nodular fasciitis- เป็นต่อมน้ำเหลืองโต จากสาเหตุต่าง เช่น มีการติดเชื้อที่หนังศรีษะ- ก้อนเนื้องอกธรรมดาของกระดูกกะโหลก เช่น osteoma, osteoid osteoma, fibrous dysplasia giant cell tumor- ก้อนมะเร็งของผิวหนังและเนื้อเยื่อใต้ผิวหนัง เช่น dermatofibrosarcoma protuberans, maligant fibrous histiocytoma- ก้อนมะเร็งของกระดูกกะโหลก เช่น osteosarcoma, Ewing's sarcomaแนะนำให้ไปพบแพทย์เพื่อตรวจค่ะ เนื่องจากเกิดได้จากหลายสาเหตุดังกล่าวไป ในเบื้องต้น ก็ไม่ควรไปกด แกะไตแข็งดังกล่าวค่ะ